Diari Oficial de la Generalitat Valenciana


Sumari del DOGV 9311, del 01-04-2022 (2022/2779)

Extracte de la convocatòria de 29 de març de 2022, de la Cambra de Comerç, Indústria, Serveis Navegació de València, d'ajudes del programa «Sostenibilitat 2022 Cambra València».
---------------------------------------------------------------------------------------------------------------------------------------------------------------------------------

### Dades del document

Número de DOGV
:   9311

Data del DOGV
:   01-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2779


Data del document
:   29-03-2022

Organisme emissor
:   Cambra Oficial de Comerç, Indústria, Serveis i Navegació de València

Tipus de document
:   Extracte

Descriptors 

:   * ajuda pública

Extracte de la convocatòria de 29 de març de 2022, de la Cambra de Comerç, Indústria, Serveis Navegació de València, d'ajudes del programa «Sostenibilitat 2022 Cambra València». [2022/2779]  
BDNS (identif.): 617879.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/ge/es/convocatoria/617879)  
La Cambra de Comerç, Indústria, Serveis Navegació de València informa de la convocatòria pública d'ajudes per al desenvolupament de plans de suport per a l'impuls de la innovació en matèria de sostenibilitat, en el marc del programa «Sostenibilitat», cofinançat pel Fons Europeu de Desenvolupament Regional (FEDER) de la Unió Europea i l'Institut Valencià de la Competitivitat Empresarial (IVACE).  
  
Primer. Beneficiaris  
Pimes i autònoms de la demarcació territorial de la Cambra de Comerç de  València donats d'alta en el Cens de l'IAE.  
  
Segon. Objecte  
Concessió d'ajudes per a desenvolupar plans de suport per a l'impuls de la innovació en matèria de sostenibilitat, en el marc del programa «Sostenibilitat», subvencionats en un 50 % per FEDER.  
  
Tercer. Convocatòria  
El text complet d'aquesta convocatòria està a la disposició de les empreses en la seu electrònica de la Cambra de València. A més, pot consultar-se a través de la web https://www.camaravalencia.com/es-es/competitividad/medioambiente-energia/paginas/ayudas.aspx  
En aquesta adreça podrà descarregar-se, juntament amb la convocatòria, la documentació necessària per a realitzar la sol·licitud.  
   
Quart. Quantia  
La quantia de les ajudes econòmiques a atorgar amb càrrec a aquesta convocatòria és de 245.000,00 ?, i el pressupost màxim elegible per empresa és de 7.000 ?, que serà prefinançat íntegrament per l'empresa beneficiària i cofinançat per FEDER al 50 % pel que la quantia màxima d'ajuda per empresa serà de 3.500 ?.  
Aquestes ajudes formen part de programa «Sostenibilitat», el pressupost màxim de la qual d'execució és de 302.770,00 ?, en el marc del Programa operatiu pluriregional d'Espanya 2014-2020, i que inclou els serveis gratuïts de diagnòstic i seguiment. Les accions de seguiment estan cofinançades per IVACE en un 50 %.  
  
Cinqué. Termini de presentació de sol·licituds  
El termini per a la presentació de sol·licituds s'obri a les 09.00 h, una vegada transcorreguts cinc dies hàbils des de l'endemà de la publicació de l'extracte d'aquesta convocatòria en el Diari Oficial de la Generalitat Valenciana, i fins a les 14.00 h del dia 15 de setembre de 2022, si bé el termini podrà acurtar-se en cas d'exhaurir-se el pressupost.  
  
València, 29 de març de 2022.- El president: José Vicente Morata Estragués.